РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-11/24

Датум: 7. фебруар 2024. године

На основу члана 39. став (2) тачка 21) Закона о локалној самоуправи („Службени гласник Града Бијељине“, број: 97/16, 36/19 и 61/21), члана 30. став 1. Закона о здравственој заштити („Службени гласник Републике Српске“, број: 57/22), члана 39. став (2) тачка 24) Статута Града Бијељина („Службени гласник Града Бијељина“, број: 9/17), а у вези са чланом 30. став 2. и 3. Закона о здравственој заштити („Службени гласник Републике Српске“, број: 57/22) и чланом 2. став 1. и 2. Одлуке о оснивању Одбора за здравље („Службени гласник Града Бијељина”, број: 10/23), Скупштина Града Бијељина на 26. сједници одржаној дана 7. фебруара 2024. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ЧЛАНА ОДБОРА ЗА ЗДРАВЉЕ**

1. Данијела Ђукин, разрјешава се дужности члана Одбора за здравље.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 21. Закона о локалној самоуправи („Службени гласник Града Бијељине“, број: 97/16, 36/19 и 61/21) прописано је да Скупштина бира и разрјешава предсједника скупштине, потпредсједника скупштине, замјеника градоначелника, односно начелника општине (у даљем тексту: замјеник) и чланове сталних и повремених радних тијела скупштине, именује и разрјешава секретара скупштине и начелника одјељења односно службе и врши избор, именовања и разрјешења на другим позицијама у складу са законом. Чланом 30. став 1. Закона о здравственој заштити („Службени гласник Републике Српске“, број: 57/22) прописано је да скупштина града, односно општине оснива Одбор за здравство јединице локалне самоуправе (у даљем тексту: Одбор), с циљем активног учешћа у креирању планских докумената за очување и унапређење здравља грађанина, остваривања дефинисаних циљева на нивоу примарне здравствене заштите, подршке и помоћи здравственим установама, здравственим радницима и здравственим сарадницима, као и непосредног учешћа грађана у исказивању здравствених потреба, док је чланом 39. став 2. тачка 24. Статута Града Бијељина („Службени гласник Града Бијељина’’, број: 9/17) прописано да Скупштина града, у оквиру свог дјелокруга, бира и разрјешава предсједника Скупштине Града, потпредсједника Скупштине Града, замјеника Градоначелника и чланове сталних и повремених радних тијела Скупштине Града, именује и разрјешава секретара Скупштине града и начелника одјељења односно службе и врши избор, именовања и разрјешења на другим позицијама у складу са законом.

Чланом 30. став 2. Закона о здравственој заштити („Службени гласник Републике Српске“, број: 57/22) прописано је да се чланови Одбора бирају из реда одборника локалне самоуправе и представника других заинтересованих организација, као што су: здравствене установе, образовне установе, установе социјалне заштите, привредна друштва, удружења грађана и репрезентативни синдикати у области здравства, а ставом 3. истог члана је прописано да Одбор чини девет чланова, од којих се четири именују из реда одборника локалне самоуправе, а пет из реда других заинтересованих организација док је чланом 2. став 1. Одлуке о оснивању Одбора за здравље („Службени гласник Града Бијељина”, број: 10/23) прописано да се чланови Одбора бирају из реда одборника Скупштине Града Бијељина и представника других заинтересованих организација, као што су здравствене установе, образовне установе, установе социјалне заштите, привредна друштва, удружење грађана и репрезентативни синдикати у области здравства, а ставом 2. истог члана је прописано да Одбор чини девет чланова, од којих се четири именују из реда одборника Скупштине Града Бијељина, а пет из реда других заинтересованих организација, које именује Скупштина Града Бијељина на приједлог Комисије за избор и именовања, на мандатни период Скупштине Града Бијељина.

Имајући у виду чињеницу да је Данијели Ђукин престао мандат одборника у Скупштини, то је примјеном горе наведених одредби одлучено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Данијели Ђукин |  |  |
| 1. Архива |  | Александар Ђурђевић, с.р. |
|  |  |  |