РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-13/24

Датум: 7. фебруар 2024. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), члана 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), Скупштина Града Бијељина на 26. сједници одржаној дана 7. фебруара 2024. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ ДИРЕКТОРА**

**ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

1. Момчило Копривица из Бијељине, разрјешава се дужности вршиоца дужности директора Јавне установе „Музеј Семберије“ Бијељина, због окончања поступка јавне конкуренције за избор директора.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Скупштина Града Бијељина на 24. сједници, одржаној дана 14. новембра 2023. године, донијела је рјешење број: 01-111-55/2 којим је Момчило Копривица из Бијељине именован за вршиоца дужности директора Јавне установе „Музеј Семберије“ Бијељина. Тачком 2. диспозитива овог рјешења одређено је да ће функцију из тачке 1. тог рјешења обављати до окончања поступка избора и коначног именовања директора Јавне установе „Музеј Семберије“ Бијељина.

Имајући у виду да је у међувремену објављен Јавни конкурс за попуну упражњеног мјеста директора Јавне установе „Музеј Семберије“ Бијељина, те да је окончана процедура у вези са поступком избора директора, то је примјеном горе наведених одредби одлучено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованом |  |  |
| 1. Архива |  | Александар Ђурђевић,с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-14/24

Датум: 7. фебруар 2024. године

На основу члана 39. став (2) тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21), члана 18. став 2. и 3a. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став (2) тачка 36. Статута Града Бијељина („Службени гласник Града Бијељина“, број: 9/17), а након разматрања Извјештаја Комисије за избор директора Јавне установе „Музеј Семберије“ Бијељина, Скупштина Града Бијељина на 26. сједници одржаној дана 7. фебруара 2024. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ДИРЕКТОРА ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

1. Момчило Копривица из Бијељине именује се за директора Јавне установе „Музеј Семберије“ Бијељина.

2. Ово Рјешење ступа на снагу даном доношења, објавиће се у „Службеном гласнику Града Бијељина“.

**О б р а з л о ж е њ е**

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је ставом 3а. истог члана прописано да директора установе чији је оснивач или суоснивач јединица локалне самоуправе именује скупштина општине, односно скупштина града. Чланом 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Скупштина Града Бијељина, на сједници одржаној дана 14.11.2023. године донијела је Рјешење о именовању Момчила Копривице из Бијељине за вршиоца дужности директора Јавне установе „Музеј Семберије“ Бијељина број 01-111-55/23 од 14.11.2023. године. Тачком 2. диспозитива рјешења од 14.11.2023. године одређено је да ће функцију из тачке 1. тог рјешења обављати до окончања поступка избора и коначног именовања директора Јавне установе „Музеј Семберије“ Бијељина.

На сједници одржаној дана 14.11.2023. године Скупштина Града Бијељина расписала је јавни конкурс за попуну упражњеног мјеста директора Јавне установе „Музеј Семберије“ Бијељина број 01-111-56/23 од 14.11.2023. године, те донијела рјешење о именовању комисије за избор директора Јавне установе „Музеј Семберије“ Бијељина број 01-111-57/23 од 14.11.2023. године. Након проведене процедуре која је подразумјевала прегледање свих пријава које су стигле у прописаном року, обављање интервјуа са свим кандидатима који су ушли у ужи избор, комисија је сачинила извјештај у којем је предложено да се за директора Јавне установе „Музеј Семберије“ Бијељина именује Момчило Копривица из Бијељине.

Након проведеног поступка јавног гласања утврђено је да је приједлог да се за директора Јавне установе „Музеј Семберије“ Бијељина именује Момчило Копривица из Бијељине добио већину гласова од укупног броја одборника у Скупштини Града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованом |  |  |
| 1. Архива |  | Александар Ђурђевић, с.р. |
|  |  |  |